== Vegetation ==
De omfattende tropiske skove i kultiden, er måske Karbons primære kendetegn – og det er da også aflejringerne fra disse skove, der er blevet til nutidens kulforekomster og dermed har givet perioden sit navn. [[Padderokplanter]] og [[ulvefodsplanter]] var almindelige i Karbon. I dag lever de et tilbagetrukket liv, og de største bliver sjældent over 2 m mens de fleste er meget mindre (10-40cm), men i Karbon fandtes former som var store (op til 40 m høje) træer, f.eks. [[Skæltræ]] og [[Segltræ]]. Senere opstod [[frøbregner]]ne og mod periodens slutning også [[Cykas|koglepalmer]] og flere andre grupper som f.eks. den uddøde familie af nåletræer [[Utrechtiaceae]] hvorfra alle nulevende [[nåletræ]]er nedstammer.<ref>Farjon, A.: A natural history of conifers, {{ISBN|978-0-88192-869-3}}</ref>
Videnskab Geologi Naturvidenskab